EkBass/fiwiki-20250220-pages-articles huggingface dataset:
Mahsa Malka

Mahsa ”Max” Malka (o.s. Shamsuddini, Viitattu 13.5.2022. s. 1986 Shiraz, Iran) on suomalainen elokuva- ja tv-tuottaja. Malka syntyi Shirazissa Iranissa. Perhe kuului bahai-uskontokuntaan, jota islamilainen hallinto vainosi. Kun Malka oli puolentoista vuoden ikäinen, vanhemmat päättivät lähteä Iranista. Perhe päätyi mutkien kautta Espoon Kivenlahteen heinäkuussa 1989. Malka kirjoitti ylioppilaaksi SYKin IB-linjalta. Hän aloitti Taideteollisessa korkeakoulussa 2005 vasta 19-vuotiaana kurssinsa nuorimpana. Malka tuotti ensimmäiset pitkät elokuvansa Dionysos Films -tuotantoyhtiössä. Dionysoksessa tuotettu Miia Tervon ohjaama Aurora (2019) sai seitsemän Jussi-palkintoa, mukaan lukien parhaan elokuvan Jussi-palkinnon. Ylelle tehty Aleksi Delikourasin ohjaama verkkosarja Nörtti: Dragonslayer666 oli yli miljoonalla katsojalla Yle Areenan kaikkien aikojen katsotuin sarja. 2019 Malka siirtyi draama- ja elokuvatuotannon vetäjäksi Endemol Shine Finlandiin. Netflix osti Malkan kehittämän ja tuottaman suomenkielisen Dance Brothers -sarjan. Sarja tulee Netflixiin 10. toukokuuta 2023 ja se saa jakelun heti kaikkialla, missä Netflixiä voi tilata, eli yli 190 maassa. Sarja nähdään myöhemmin Ylellä. == Elokuvat == * Kanelia kainaloon, Tatu ja Patu! (2016) * Aurora (2019) == Palkinnot == * Parhaan elokuvan Jussi-palkinto elokuvasta Aurora (2019) * Vuoden elokuvatuottaja (2019) == Viitteet == == Aiheesta muualla == * * Luokka:Suomalaiset elokuvatuottajat Luokka:Jussi-palkinnon saajat Luokka:Vuonna 1986 syntyneet Luokka:Elävät henkilöt
Ei meillä ole kuin loisemme

Ei meillä ole kuin loisemme on Ville Laihiala & Saattajat -yhtyeen debyyttialbumi, joka julkaistiin 9. syyskuuta 2022. Albumilta on julkaistu singlet ”Rakkaus On Ruma Sana” sekä ”Maailma loppuu”. Jälkimmäiseen on julkaistu Vesa Rannan ohjaaman musiikkivideo. Albumin kappaleet ovat Laihialan sanoittamia ja säveltämiä, tuotannosta vastaa Aksu Hanttu ja masteroinnista Svante Forsbäck. == Kappaleet == # # # # (Ismo Alanko cover) # # # # # == Arvostelut == * Inferno: Jykeviä riffejä, melankoliaa ja sielun pohjaa ruoppaavia sanoituksia – arviossa Ville Laihiala & Saattajat Viitattu 22.10.2022. * Kaaoszine: * Soundi: Arvio: Maailma loppuu heti avausraidalla – Ville Laihiala vaihtoi laulukieltä mutta lähes kaikki muu on ennallaan Viitattu 4.10.2022. == Lähteet == Luokka:Vuoden 2022 esikoisalbumit Luokka:Suomalaiset metallialbumit
Anita Malinen

Anita Malinen on suomalainen kasvatustieteen tohtori, tutkija ja lehtori Jyväskylän yliopistossa. Malinen toimii aikuiskasvatuksen lehtorina Jyväskylän yliopistossa. Malisen väitöskirja käsitteli aikuisen kokemuksellista oppimista. Aikuiskasvatuksen kilta palkitsi Malisen vuoden aikuiskouluttajana vuonna 2003. Ennen yliopistouraa Malinen on työskennellyt aikuiskasvatusinstituutioissa sekä epävirallisen oppimisen kentällä. Malinen on esitellyt särön käsitteen: aikuisen oppimisen edellytyksenä on särön syntyminen aikuisen totuttuihin ajattelu- tai toimintatapoihin. Särö häiritsee totuttua elämänkulkua, pakottaa ajattelemaan asioita uudessa valossa ja näin mahdollistaa uuden oppimisen. Malinen on määritellyt särön kokonaisvaltaiseksi epämukavuuden ja epävarmuuden kokemukseksi, joka on avain uuden oppimiseen. Malinen on kuvannut aikuisen oppimista prosessiksi, jossa omat ennakkoluulot ylitetään ja jossa totuttu elämänkulku muuttuu. Tällaiset säröt voivat liittyä usein ihmisen henkilökohtaisen elämän muutoksiin, kuten avioeroon, työttämäksi jäämiseen tai muuhun yllättävään tapahtumaan. == Lähteet == Luokka:Suomalaiset kasvatustieteilijät Luokka:Syntymävuosi puuttuu Luokka:Elävät henkilöt
Macrostomata

Macrostomata (kreik. makros ’suuri’ + stoma ’suu’) on aiemmin käytössä ollut käärmeiden ryhmä. Se sisälsi suurikitaiset käärmeet, joiden kallon ja leukojen rakenne mahdollistaa käärmeen päätä huomattavasti suurempien saaliiden nielemisen. Lähes kaikki nykyiset käärmeet ovat Macrostomata-tyyppiä, ja kyky niellä suuria saaliita on se ominaisuus, joka selvimmin erottaa käärmeet muista eläimistä. == Fylogenia == 2000-luvun geenitutkimukset ovat osoittaneet, että Macrostomata on epäluonnollinen ryhmä. Yksi mahdollisuus on se, että Macrostomata on polyfyleettinen ryhmä, joka sisältää käärmeitä, jotka ovat toisistaan riippumatta kehittyneet suurikitaisiksi. Vuonna 2017 julkaistu tutkimus tukee kuitenkin sitä, että Macrostomata on parafyleettinen ryhmä, joka sisältää suurikitaisen kantamuodon, mutta sulkee pois tämän jälkeläiset, jotka ovat myöhemmin kehittyneet jälleen pienikitaisiksi esimerkiksi erikoistuttuaan kaivamiseen. Macrostomata-tyypin käärmeitä ovat kaikki esitarhakäärmeet (Tropidophiidae) ja uuskäärmeet (Caenophidia) sekä suurin osa vanhakäärmeistä (Henophidia). Sukupuuttoon kuolleita Macrostomata-käärmeitä ovat esimerkiksi Simoliophiidae-heimon kaksijalkaiset merikäärmeet. Pienikitaiset käärmeet, jotka ovat luultavasti kehittyneet suurikitaisista käärmeistä, kuuluvat ainakin ryhmiin Aniliidae ja Uropeltoidea. On mahdollista, että myös esisokkokäärmeillä (Anomalepididae) on ollut suurikitainen kantamuoto. Alla on yksinkertaistettu käärmeiden evoluutiopuu, jossa Macrostomata-käärmeet on merkitty keltaisella taustalla. (Tieteellisten nimien lähteet: ) == Lähteet == Luokka:Käärmeet
Leonid Hlibov

Leonid Hlibov (5. maaliskuuta 1827 Veselyi Podil, H’orolin kihlakunta, Pultavan kuvernementti – 10. marraskuuta 1893 Tšernihiv) oli ukrainalainen kirjailija, opettaja ja kansalaisvaikuttaja. Koulun käytyään Hlibov toimi vuodesta 1858 opettajana ja osallistui Tšernihivin hromada-salaseuran ja sunnuntailiikkeen toimintaan, julkaisi oppikirjoja ja kirjoitti Pietarissa ilmestyneeseen ukrainalaiseen Osnova-nimiseen julkaisuun. Hän perusti vuonna 1861 viikkolehden nimeltä Tšernigovski listok, jonka päätoimittaja hän oli. Hän julkaisi siinä ukrainankielisiä artikkeleita, runoja ja kertomuksia. Viranomaiset lakkauttivat lehden 1863 ja kielsivät häneltä julkaisutoiminnan. Samalla Hlibov menetti opettajantyön ja joutui olemaan Nižynissä poliisin valvonnassa. Vuodesta 1867 kuolemaansa saakka hän johti Tšernihiv zemstvo -kirjapainoa. Hlibov kirjoitti ukrainaksi runsaat 40 romanttis-lyyristä runoa. Niistä runon ”Žurba” (”Suru”) on säveltänyt Mykola Lysenko, ja siitä on tullut suosittu laulu. Hänen tärkeimpiä teoksiaan ovat 107 faabelia, joita hän julkaisi vuodesta 1853 alkaen lehdissä. Yhteen koottuina ne on julkaistu myöhemmin useina painoksina. Hän käytti niissä kansankieltä ja pilkkasi aikakauden elämää ja olosuhteita liberaalista näkökulmasta soveltaen niihin ukrainalaisia aiheita ja kansantarinoita. Hän kirjoitti myös kymmenittäin runomuotoisia arvoituksia lapsille sekä farssin Do myrovoho (1862). ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset toimittajat Luokka:Vuonna 1827 syntyneet Luokka:Vuonna 1893 kuolleet
Grosse Ile Township

Grosse Ile Township on kunta (township) Michiganin osavaltiossa, Yhdysvalloissa. Sen väkiluku oli 10 788 vuonna 2020. Kunta sijaitsee Waynen piirikunnassa ja koostuu useista saarista, joista suurin on Grosse Ile. Grosse Ile Township kuuluu Detroitin kaupungin suurkaupunkialueeseen. == Väestö == Vuonna 2020 Grosse Ile Townshipin 10 788 asukkaasta valkoisia oli 96,1 %, aasialaisia 2,0 %, mustia 0,5 % ja alkuperäisasukkaita 0,1 %. 7,0 % asukkaista puhui kotonaan jotain muuta kieltä kuin englantia ja 5,0 % asukkaista oli syntynyt ulkomailla. == Kuvia kunnasta == Kuva:Grosse Ile, MI township hall.jpg|Grosse Ilen kunnantalo. Kuva:Grosse Isle Lighthouse (8741881760).jpg|Grosse Ilen majakka. == Lähteet == == Aiheesta muualla == Luokka:Michiganin kunnat Luokka:Waynen piirikunta (Michigan)
Tautologia (retoriikka)

Tautologia tarkoittaa turhaa toistoa ilman, että puhuja tai kirjoittaja tuo uutta informaatiota. Yleisimmin tautologiaa näkee teksteissä tietyn sanan toistamisena, esimerkiksi peräkkäisissä virkkeissä tai samassa kappaleessa. Tautologiaa voi myös olla asian toistaminen eri sanoin. Luokka:Retoriikka
Brad Fiedel

Brad Ira Fiedel (s. 10. maaliskuuta 1951 New York, New York) on yhdysvaltalainen säveltäjä, joka tunnetaan erityisesti toiminta- ja jännityselokuvien musiikista. Fiedel aloitti uransa televisioelokuvien parissa 1970-luvun lopulla, ja 1980-luvun alkupuolella ohjaaja James Cameron palkkasi hänet säveltämään musiikin tieteiselokuvaan Terminator – tuhoaja (1984). Tämä elokuva vauhditti hänen uraansa 1980–1990-luvulla, ja suurimmiksi menestyksiksi nousivat muiden muassa Syytetty (1988), Terminator 2 – Tuomion päivä (1991) ja Tosi valheita (1994). Kauhuelokuvista voidaan mainita Kauhun yö (1985) ja Käärme ja sateenkaari (1988). Fiedel on säveltänyt sekä syntetisaattoreille että orkesterille. Hänen viimeiset elokuvasävellyksensä ovat 1990-luvulta. == Lähteet == == Aiheesta muualla == * * Luokka:Vuonna 1951 syntyneet Luokka:Elävät henkilöt Luokka:Yhdysvaltalaiset elokuvasäveltäjät
Frederico Rosa

Frederico Nobre Rosa, pelaajanimeltään Frederico (6. huhtikuuta 1957 Castro Verde – 17. helmikuuta 2019) oli portugalilainen jalkapalloilija, pelipaikaltaan keskuspuolustaja. Hän edusti kotimaassaan muun muassa Benficaa kausina 1979–1983 ja Boavistaa kausina 1983–1991. Hän pelasi myös maajoukkueessa. Frederico voitti Benfican joukkueessa Portugalin liigamestaruuden vuosina 1981 ja 1983 sekä Portugalin cupin vuosina 1980, 1981 ja 1983. Vuonna 1983 hän ylsi UEFA-cupissa loppuotteluun, jonka Benfica hävisi belgialaisseura Anderlechtille kahden ottelun yhteismaalein 1–2. Frederico pelasi loppuottelussa vain ensimmäisessä osassa vieraskentällä. Hänen seurojaan ennen Benficaa ja Boavistaa olivat CUF ja Barreirense sekä uran loppuvuosina Vitória Guimarães, Estrela Amadora ja Leixões. Frederico pelasi Portugalin maajoukkueessa 18 A-maaottelua vuosina 1985–1989. Hän teki viisi maaottelumaalia: yhden maalin toukokuussa 1986 ystävyysottelussa Luxemburgia vastaan, yhden maalin joulukuussa 1987 EM-karsintaottelussa Maltaa vastaan, kaksi maalia maaliskuussa 1989 ystävyysottelussa Angolaa vastaan ja yhden maalin huhtikuussa 1989 MM-karsintaottelussa Sveitsiä vastaan. Maailmanmestaruuskilpailuissa 1986 hän pelasi täydet minuutit Portugalin kaikissa kolmessa alkulohko-ottelussa, joista joukkue voitti vain yhden eikä siten päässyt jatkopeleihin. == Lähteet == Luokka:Portugalilaiset jalkapalloilijat Luokka:Vuonna 1957 syntyneet Luokka:Vuonna 2019 kuolleet
Rauhanrakentaminen

Rauhanrakentaminen tarkoittaa pyrkimyksiä säilyttää rauhan edellytykset maassa, joka on vapautunut konfliktista. Maan yhteiskunta pyritään vakauttamaan ja sen rakenteet palauttamaan, ja konfliktin uudelleenpuhkeaminen yritetään estää. Rauhanrakentaminen alkaa rauhanteon ja rauhanturvaamisen jälkeen, joskin nämä vaiheet menevät usein limittäin. Rauhanrakentamisen ensimmäisessä vaiheessa konfliktissa taistelleet osapuolet kotiutetaan ja riisutaan aseista. Pakolaisten kotiinpaluu tehdään mahdolliseksi, siviiliväestö suojellaan, ja miinat raivataan. Sen jälkeen voidaan esimerkiksi auttaa vaalijärjestelyissä, terveydenhuollon ja koulutuksen käynnistämisessä, oikeuslaitoksen ja turvallisuusviranomaisten toiminnassa, jälleenrakennuksessa ja ihmisoikeuksien puolustamisessa. Rauhanrakennukseen kuuluu myös kehitysapu. Rauhanrakentaminen kehittyi 1990-luvulla kansainväliseksi rauhan ja turvallisuuden ylläpitämisen muodoksi. Yhdistyneiden kansakuntien rauhanrakennusoperaatiot, eli poliittiset operaatiot tai rauhanoperaatiot, ovat YK:n turvallisuusneuvoston perustamia ja yleensä YK:n sihteeristön poliittisen osaston johtamia. Työtä tukee rauhanrakennuskomissio. ==Lähteet== Luokka:Rauha
António Oliveira

António Henriques Fonseca de Jesus Oliveira (s. 8. kesäkuuta 1958) on portugalilainen jalkapalloilija, pelipaikaltaan keskuspuolustaja. Hän pelasi kotimaansa liigassa runsaat 15 vuotta. Hän pelasi myös maajoukkueessa. Oliveira edusti sarjatasolla Quimigal Barreiroa kausina 1978–1982, Marítimoa kaudella 1982–1983, Benficaa kausina 1983–1987, jälleen Marítimoa kausina 1987–1990, Beira-Maria kausina 1990–1994 ja lopuksi Campomaiorensea. Hän voitti Benfican joukkueessa Portugalin liigamestaruuden vuosina 1984 ja 1987 sekä Portugalin cupin vuosina 1985, 1986 ja 1987. Oliveira pelasi Portugalin maajoukkueessa yhdeksän A-maaottelua vuosina 1983–1989. Hän teki ainoan maaottelumaalinsa maaliskuussa 1989 ystävyysottelussa Angolaa vastaan. Maailmanmestaruuskilpailuissa 1986 hän pelasi täydet minuutit Portugalin kaikissa kolmessa alkulohko-ottelussa, joista joukkue voitti vain yhden eikä siten päässyt jatkopeleihin. == Lähteet == Luokka:Portugalilaiset jalkapalloilijat Luokka:Vuonna 1958 syntyneet Luokka:Elävät henkilöt
Alummoodan

Alummoodan (15. maaliskuuta 1933 – 3. toukokuuta 1992) oli intialainen Mollywood-näyttelijä. Hän näytteli yli sadassa elokuvassa ja hänen roolinsa olivat enimmäkseen koomisia. Alummoodanin kehonkieli oli omintakeista, ja sen olennainen osa oli persoonallinen kävelytyyli. Alummoodan näytteli myös teatterissa ja hänellä oli oma näyttämö nimeltä Changanaserry Anaswara. Alummoodanin debyyttielokuva oli Anarkali (1966), jossa pääroolin näytteli Prem Nazir. Alummoodanin läpimurto oli Pailin rooli elokuvassa Nadi (1969). Hän kuoli elokuvan Adhwaytham (1992) kuvauspaikalla. == Lähteet == Luokka:Intialaiset näyttelijät Luokka:Vuonna 1933 syntyneet Luokka:Vuonna 1992 kuolleet
Prem Nazir

Prem Nazir (alk. Abdul Khader; 7. huhtikuuta 1926 – 16. tammikuuta 1989) oli intialainen näyttelijä. Hän on intialaisen elokuvan menestyneimpiä näyttelijöitä ja yksi Mollywood-elokuvien suurista tähdistä. Nazir näytteli yli 600 elokuvan pääroolin ja hänellä oli kaksoisrooli noin 40 elokuvassa. Nazir osoitti lahjakkuutensa jo opiskeluvuosinaan Shylockin roolissa näytelmässä Venetsian kauppias. Hän debyyttielokuvansa oli Marumakal (1952) ja läpimurtonsa hän teki jo saman vuoden elokuussa elokuvassa Visappinte Vili. Nazirin uran kulta-aikaa olivat 1960- ja 1970-luvut, uransa myöhäisvaiheessa hän näytteli myös sivurooleja. Nazirin vastanäyttelijänä oli 130 elokuvassa Sheela (s. 1942). Nazirin lauluäänenä toimi playback-laulaja K. J. Yesudas; Nazir-Yesudas-paria pidettiin erinomaisen onnistuneena. Nazirin kunniaksi perustettiin Prem Nazir -palkinto vuonna 1992. == Lähteet == == Aiheesta muualla == *Onmanorama: Why memories about Prem Nazir are still evergreen? ... Luokka:Intialaiset näyttelijät Luokka:Vuonna 1926 syntyneet Luokka:Vuonna 1989 kuolleet
Sheela

Sheela (s. 22. maaliskuuta 1942) on intialainen näyttelijä. Hän on näytellyt ensisijaisesti malajalaminkielisissä Mollywood-elokuvissa. Hän muodosti suositun tähtiparin Mollywood-näyttelijä Prem Nazirin kanssa, heille kertyi peräti 130 yhteistä elokuvaa. Sheela on niin ikään ohjannut kaksi kokoillan teatterielokuvaa: Yakshaganom ja Shikarangal. Sheelan debyyttielokuva oli tamilinkielinen Paasam (1962), jossa hänet kreditoitiin nimellä Sheela Devi. Hän näytteli samalla nimellä myös muissa tamilinkielisissä elokuvissa. Sheelan malajalaminkielinen debyytti oli Bhagyajathakam (1962). Malajalaminkielissä elokuvissa hän on käyttänyt nimeä Sheela. Sheela lopetti uransa 1983. Hän palasi valkokankaille vuonna 2003 elokuvassa Manassinakkare. Sheela on voittanut lukuisia palkintoja, kuten Indian National Film Awardin parhaan naissivuosan palkinnon elokuvassa Akale (2004). == Lähteet == == Aiheesta muualla == *The Prime Time: The reason behind Sheela-Prem Nazir love story gossip! Luokka:Intialaiset elokuvaohjaajat Luokka:Intialaiset näyttelijät Luokka:Vuonna 1942 syntyneet Luokka:Elävät henkilöt
Fernando Chalana

Fernando Albino de Sousa Chalana (10. helmikuuta 1959 Barreiro – 10. elokuuta 2022) oli portugalilainen jalkapalloilija, pelipaikaltaan laitahyökkääjä tai keskikenttäpelaaja. Hän pelasi kotimaansa lisäksi Ranskan pääsarjassa. Hän pelasi myös maajoukkueessa. Hänet valittiin Portugalin vuoden pelaajaksi 1976 ja 1984. Chalana edusti kotimaassaan Benficaa kausina 1976–1984 ja 1987–1990 sekä uransa lopulla Belenensesia kaudella 1990–1991 ja Estrela Amadoraa kaudella 1991–1992. Hän voitti Portugalin liigamestaruuden kuusi kertaa ja Portugalin cupin kolmasti. Vuonna 1983 hän ylsi UEFA-cupissa loppuotteluun, jonka Benfica hävisi belgialaisseura Anderlechtille kahden ottelun yhteismaalein 1–2. Kausina 1984–1987 Chalana edusti ranskalaisseura Bordeaux'ta. Hän voitti Ranskan liigamestaruuden vuosina 1985 ja 1987 sekä Ranskan cupin vuosina 1986 ja 1987. Chalana pelasi Portugalin maajoukkueessa 27 A-maaottelua vuosina 1976–1988. Hän teki kaksi maaottelumaalia: joulukuussa 1976 MM-karsinnan vierasottelussa Kyprosta vastaan ja marraskuussa 1977 MM- karsinnan kotiottelussa jälleen Kyprosta vastaan. Euroopan- mestaruuskilpailuissa 1984 hän pelasi avauskokoonpanossa Portugalin kaikissa neljässä ottelussa. Välierässä Ranskaa vastaan hän syötti joukkueensa molemmat, Rui Jordãon viimeistelemät maalit. Portugalin ensimmäinen maali tasoitti ottelun 1–1:een, joka oli tulos varsinaisen peliajan päättyessä, ja toinen maali vei Portugalin jatkoajalla 2–1-johtoon. Portugali hävisi kuitenkin ottelun maalein 2–3. == Lähteet == Luokka:Portugalilaiset jalkapalloilijat Luokka:Vuonna 1959 syntyneet Luokka:Vuonna 2022 kuolleet
Download

Download voi tarkoittaa seuraavia: * tiedoston lataaminen tietotekniikassa * Download (yhtye), kanadalainen yhtye * Download Festival, englantilainen musiikkifestivaali * Download.fi * Download.com, nyk. CNET Download
Marshalltown

Marshalltown on kaupunki Iowassa Yhdysvalloissa. Se on piirikuntansa hallintokeskus. ==Maantiede== Marshalltown sijaitsee Iowa-joen varrella Iowan osavaltion keskiosassa. Iowa-joki on Mississippin sivujoki. Etäisyys Des Moinesista on 85 kilometriä koilliseen. ==Historia== Nykyisen Marshalltownin alueen ensimmäinen eurooppalainen asukas oli Henry Anson. Hän päätti rakentaa alueelle kaupungin vuonna 1851 ja antoi sille nimen Marshall, joka muutettiin muotoon Marshalltown vuonna 1862. Kaupunki kasvoi ripeästi ja siitä tuli Marshallin piirikunnan hallintokeskus 1863. Potawatomi-päällikkö Johnny Greenin avulla paikkakunnalle houkuteltiin uudisasutusta. Marshalltown teollistui ja sai rautatieyhteyden. 1900-luvun alussa sen väkiluku oli noin 10 000\. Nykyisin kaupungissa on useita Ansonin mukaan nimettyjä paikkoja. Marshalltownin historiallisia rakennuksia ovat muun muassa The Glick-Sower House (1859) ja kaupungin ytimessä sijaitseva Marshall County Courthouse. == Talous == Marshalltownin suuria työnantajia ovat muun muassa 1890 perustettu työkalujen valmistaja Marshalltown Company ja Emerson Electric. Marshalltownin tärkeimpiä maantieliikenteen väyliä ovat U.S. Route 30, Iowa Highway 14 ja Iowa Highway 330, joka on pääväylä Marshalltownin ja Des Moinesin välillä. Lähin kansainvälinen lentoasema on Des Moines International Airport. == Lähteet == == Aiheesta muualla == *City of Marshalltown, Iowa, USA — Sunrise, Sunset, and Daylength Luokka:Iowan kaupungit
Rui Jordão

Rui Manuel Trindade Jordão (9. elokuuta 1952 Benguela, Angola – 18. lokakuuta 2019) oli angolalais-portugalilainen jalkapalloilija, pelipaikaltaan hyökkääjä. Hän pelasi Portugalin liigan lisäksi yhden kauden Espanjassa. Hän pelasi myös maajoukkueessa. Hänet valittiin Portugalin vuoden pelaajaksi 1980. Jordão edusti Portugalin liigassa Benficaa kausina 1970–1976, Sportingia kausina 1977–1987 ja Vitória Setúbalia kausina 1987–1989. Hän voitti Portugalin liigamestaruuden vuosina 1972, 1973, 1975, 1976, 1980 ja 1982 sekä Portugalin cupin vuosina 1972, 1978 ja 1982. Hän oli liigan paras maalintekijä kaudella 1975–1976, jolloin hän teki 30 maalia, ja kaudella 1979–1980, jolloin hän teki 31 maalia. Kaudella 1971–1972 hän pelasi Euroopan cupissa kahdeksan ottelua, kun Benfica ylsi välieriin saakka. Toisessa puolivälieräottelussa alankomaalaista Feyenoordia vastaan hän teki kaksi maalia ja syötti yhden. Välierissä Benfican pudotti toinen alankomaalaisjoukkue Ajax yhteismaalein 0–1. Kaudella 1976–1977 Jordão edusti espanjalaisseura Real Zaragozaa. Jordão pelasi Portugalin maajoukkueessa 43 A-maaottelua vuosina 1972–1989 ja teki niissä 15 maalia. Euroopan-mestaruuskilpailuissa 1984 hän pelasi avauskokoonpanossa Portugalin kaikissa neljässä ottelussa. Välierässä Ranskaa vastaan hän teki joukkueensa molemmat maalit Fernando Chalanan syötöstä. Portugalin ensimmäinen maali tasoitti ottelun 1–1:een, joka oli tulos varsinaisen peliajan päättyessä, ja toinen maali vei Portugalin jatkoajalla 2–1-johtoon. Portugali hävisi kuitenkin ottelun maalein 2–3. Jordãon maajoukkueuran toinen kahden maalin ottelu oli kesäkuun 1984 alussa ennen EM- kilpailuja pelattu ystävyysottelu Jugoslaviaa vastaan. == Lähteet == Luokka:Portugalilaiset jalkapalloilijat Luokka:Vuonna 1952 syntyneet Luokka:Vuonna 2019 kuolleet
Tiedoston lataaminen

Tiedoston lataaminen () tietotekniikassa tarkoittaa tiedoston siirtämistä tietokoneverkon avulla tietokoneelta toiselle. Tyypillisesti tiedosto ladataan palvelimelta. Tyypillisesti tiedoston lataaminen näkyy käyttäjälle tiedoston vastaanottamisena. Tiedostojen lataaminen on olennainen osa digitaalista jakelua ja sähköistä julkaisemista. Toisin kuin suoratoistossa latauksella pyritään säilyttämään tiedosto pitkäaikaisesti myöhempää käyttöä varten, ei vain sen välittömän käytön aikana. == Tekijänoikeuskysymykset == Tiedostojen lataaminen vertaisverkoissa on johtanut erilaisiin käyttöoikeuksien hallinnan menetelmiin. Lataamalla tiedosto omalle tietokoneelle se säilyy kuluttajan käytössä vaikka palveluntarjoaja lopettaisi toimintansa, mutta käyttöoikeuksien hallintamenetelmät voivat rajoittaa tätä mahdollisuutta. Lisäksi tekijänoikeutta saattaa loukata jos lataamiseen ei ole oikeutta. Euroopan unionin tuomoistuimen päätöksen mukaan väliaikainen kopio (välimuisti) on sallittua käyttöä. == Lähteet == Luokka:Tietotekniikka Luokka:Dataliikenne
Jørn Neergaard Larsen

Jørn Neergaard Larsen (s. 11. helmikuuta 1949 Nørre Vedby, Nørre Alslev) on tanskalainen juristi ja Venstren poliitikko. Hän toimi Tanskan työmarkkinaministerinä vuosina 2015–2016. ==Lähteet== ==Aiheesta muualla== * Jørn Neergaard Larsen Tanskan kansankäräjien verkkosivuilla Luokka:Tanskan työministerit Luokka:Tanskalaiset juristit Luokka:Vuonna 1949 syntyneet Luokka:Elävät henkilöt
Retunen

Retunen on järvi Kaavissa Pohjois-Savon itäisimmässä osassa. Sen pinta-ala on 2,6 neliökilometriä. Etäisyys Kuopiosta on 49 kilometriä itään. Retunen sijaitsee saman nimisen kylän itäpuolella.Retunen. Järviwiki. Viitattu 7.5.2022. == Maantiede == Retusen ulottuvuus järven eteläisimmän osan Retusenlahdelta pohjoisimman osan Lahnalahdelle on 2,75 kilometriä ja läntisimmän osan Mustalahdelta itäisimmän osan Petkellahdelle 2,6 kilometriä. Suurimmat niemimaat ovat luoteisrannan Soidinniemi, pohjoisrannan Korteniemi sekä itärannan haarautuva niemi, joka jatkuu lounaaseen Niittysaarena ja kaakkoisrannan Jyrkkäniemi. Noin neljäsosa Retusesta on enintään metrin syvä ja noin kuudesosa on vähintään kymmenen metriä syvä. Laajin syvänne sijaitsee järven keskiosan selkävedellä, toinen syvänne sijaitsee järven kaakkoisosassa, missä on myös syvin kohta, 21 metriä. Retusen saariluku on 16. Saarista 5 on alle aarin laajuisia luotoja ja 3 on puolestaan yli hehtaarin laajuisia. Laajimmat saaret (Nuottisaari, Sepänsaari, Louhisaari, Petronsaari) reunustavat järven keskiosan selkävettä. Retusen rannoilla on metsämaan lisäksi peltoja. Järven syvimmän kohdan eteläpuolella kohoaa Tirrosvuori, jonka korkeustaso on noin 155 metriä merenpinnan yläpuolella. Retusen eteläosan Kangasniemen halki kulkee Siilinjärvi–Viinijärvi-rata. Retuseen laskee Saarijärvi (101,6 metriä mpy) luoteesta Saarivirran kautta. Retunen laskee Kangasniemen lounaispuolelta Kaavinjärveen (101,0 metriä mpy). Retusen vesitilavuus on 12 933 000 kuutiometriä. Retunen (04.741.1.001) kuuluu Retusen-Saarijärven alueeseen (04.741), joka on kolmannen jakovaiheen vesistö Vuoksen vesistössä (04). Toinen jakovaihe on Saarijärven alue (04.74) ja ensimmäinen on Juojärven reitin valuma-alue (04.7). Retunen on Retusen- Saarijärven alueen toiseksi laajin vakavesi. Laajin on Saarijärvi ja kolmanneksi laajin on Vihtajärvi. Alueeseen kuuluu 33 vähintään hehtaarin laajuista vakavettä, joista osalla on omintakeinen nimi, kuten Suuri-Kyrpyli ja Äljänä.Retusen - Saarijärven alue (04.741). Järviwiki. Viitattu 7.5.2022. == Lähteet == Luokka:Kaavin järvet Luokka:Juojärven reitin valuma-alue
Korpijärvi (Liperi)

Korpijärvi on metsäjärvi Liperissä Pohjois-Karjalan länsiosassa. Sen pinta-ala on 2,4 neliökilometriä. Etäisyys Joensuusta on 33 kilometriä länsilounaaseen.Korpijärvi. Järviwiki. Viitattu 7.5.2022. == Maantiede == Korpijärvi koostuu selkävedestä, josta työntyy etelään Ruoholahti, länteen Korpilahti ja Kotilahti ja pohjoiseen Saunalahti. Itään työntyy noin kilometrin pituinen Pitkälahti. Korpijärven suurin ulottuvuus lännestä itään on 2,9 kilometriä ja etelästä pohjoiseen 2,2 kilometriä. Niemistä suurimpia ovat luoteisrannan Puolukkaniemi ja etelärannan Ruohoniemi. Noin kymmenesosa Korpijärvestä on vähintään kymmenen metriä syvä. Syvintä on itärannan läheisyydessä. Järven läntiset ja eteläiset osat sekä Pitkälahti ovat matalia. Korpijärven saariluku on yhdeksän. Saarista kolme on alle aarin laajuisia luotoja. Laajimmat saaret (Haasiasaaret, Rajasaaret) sijaitsevat järven eteläosassa. Puolukkaniemen itäpuolella järven pohjoisosassa sijaitsee Lehtosaari. Korpijärven rannat ovat metsämaata, pientaloja on jonkin verran. Järven länsipuolitse kulkee rautatie, joka hipoo Kotilahden rantaa. Pitkälahden yli kulkee valtatie 23. Tien itäpuolinen noin viisi hehtaaria laaja järvenosa on lähes erillään pääaltaasta. Korpijärveen laskee useita vähäisiä laskuojia. Korpijärvi laskee Korpijokea itään Ristinlampeen (75,9 metriä mpy), joka laskee Rikinlammen kautta Oriveteen (75,9 metriä mpy). Korpijärven vesitilavuus on 11 310 000 kuutiometriä. Korpijärvi (04.315.1.004) kuuluu Heinoniemenjoen valuma-alueeseen (04.315), joka on kolmannen jakovaiheen vesistö Vuoksen vesistössä (04). Toinen jakovaihe on Oriveden alue (04.31) ja ensimmäinen on Oriveden–Pyhäselän alue (04.3). Korpijärvi on Heinoniemenjoen valuma-alueen laajin vakavesi, toiseksi laajin on Ristinlampi. Alueeseen kuuluu 10 vähintään hehtaarin laajuista vakavettä.Heinoniemenjoen valuma-alue (04.315). Järviwiki. Viitattu 7.5.2022. Liperin Korpijärvi on viidenneksi laajin Suomen 40:stä Korpijärvestä.Korpijärvi. Järviwiki. Viitattu 7.5.2022. == Lähteet == Luokka:Liperin järvet Luokka:Oriveden–Pyhäselän alue
Ristinlampi

Ristinlampi on kulttuurimaiseman ympäröimä matala ja saareton järvi Liperissä Pohjois-Karjalan länsiosassa. Sen pinta-ala on 29 hehtaaria. Etäisyys Joensuusta on 30 kilometriä länsilounaaseen.Ristinlampi. Järviwiki. Viitattu 7.5.2022. == Maantiede == Ristinlammen pituus lännestä itään on 1,05 kilometriä. Rantaviiva on epämääräinen ja loivasti mutkitteleva. Ristinlammen syvin kohta on järven keskiosassa. Ristinlammen länsipuolella sijaitsee kyläkeskus, pohjoispuolella sijaitsee Kesselinvuori, jonka huippu on noin 100 metriä merenpinnan yläpuolella. Ristinlampeen laskee Myllypuro lännestä Korpijärveltä ja Retulamminjoki kaakosta. Ristinlampi laskee Heinoniemenjokea koilliseen Rikinlampeen, joka laskee Oriveteen (75,9 metriä mpy). Ristinlammen vesitilavuus on 285 000 kuutiometriä eli 285 miljoonaa litraa. Ristinlampi (04.315.1.001) kuuluu Heinoniemenjoen valuma-alueeseen (04.315), joka on kolmannen jakovaiheen vesistö Vuoksen vesistössä (04). Toinen jakovaihe on Oriveden alue (04.31) ja ensimmäinen on Oriveden–Pyhäselän alue (04.3). Ristinlampi on Heinoniemenjoen valuma-alueen toiseksi laajin vakavesi, laajin on Korpijärvi. Alueeseen kuuluu kymmenen vähintään hehtaarin laajuista vakavettä.Heinoniemenjoen valuma-alue (04.315). Järviwiki. Viitattu 7.5.2022. == Lähteet == Luokka:Liperin järvet Luokka:Oriveden–Pyhäselän alue
Kari Immonen (historioitsija)

Kari Juhani Immonen (s. 27. marraskuuta 1945 Kuusankoski) on suomalainen historiantutkija ja Turun yliopiston kulttuurihistorian emeritusprofessori. Immonen väitteli filosofian tohtoriksi vuonna 1987 ja toimi Turun yliopiston kulttuurihistorian oppiaineessa apulaisprofessorina vuosina 1995–1998 ja professorina 1998–2010. ==Lähteet== Luokka:Suomalaiset historioitsijat Luokka:Turun yliopiston professorit Luokka:Vuonna 1945 syntyneet Luokka:Elävät henkilöt
Honkalampi (Liperi)

Honkalampi on saareton järvi Liperissä Pohjois-Karjalan maakunnassa. Sen pinta-ala on 49,6 hehtaaria. Honkalampi sijaitsee Joensuun keskustaajaman tuntumassa noin 13 kilometriä Joensuun keskustasta länteen.Honkalampi. Järviwiki. Viitattu 8.5.2022. == Maantiede == Honkalammen pituus kaakosta luoteeseen on 1,5 kilometriä. Pohjoisrannan noin 200 metriä pitkä niemimaa jakaa järven kaakkoiseen ja luoteiseen osaan, joista luoteinen on huomattavasti syvempi. Eteläisin järvenosa on Kotilahti, jonka länsipuolella on Uittoniemi ja itäpuolella Paloniemi. Vajaa neljäsosa Honkalammesta on enintään kolme metriä syvä ja runsaasti yli neljäsosa on vähintään kymmenen metriä syvä. Syvin kohta, 21 metriä, sijaitsee järven luoteisosassa, kaakkoisosan syvin kohta on noin 13 metriä. Joensuun keskustasta länteen ulottuva kaupunkimainen asutus päättyy Honkalammen paikkeilla. Järven rannoilla on pientaloja, mutta Kotilahden rannat ovat suhteellisen koskemattomia. Järven pohjoisen rannan vieritse kulkee maantie ja rautatie. Honkalampi laskee Kotilahden rannalta alkavaa Honkapuroa itään Oriveteen (75,9 metriä mpy). Honkalammen vesitilavuus on 3 495 500 kuutiometriä. Honkalampi (04.324.1.002) kuuluu Honkapuron-Ylämyllynpuron valuma-alueeseen (04.324), joka on kolmannen jakovaiheen vesistö Vuoksen vesistössä (04). Toinen jakovaihe on Pyhäselän alue (04.32) ja ensimmäinen on Oriveden–Pyhäselän alue (04.3). Honkalampi on Honkapuron-Ylämyllynpuron valuma-alueen laajin vakavesi. Alueeseen kuuluu Honkalammen lisäksi Nuottilampi, Mustalampi ja Paha- Särki.Honkapuron-Ylämyllynpuron valuma-alue (04.324). Järviwiki. Viitattu 8.5.2022. == Lähteet == Luokka:Liperin järvet Luokka:Oriveden–Pyhäselän alue
Huron Charter Township

Huron Charter Township on kunta (charter township) Michiganin osavaltiossa, Yhdysvalloissa. Sen väkiluku oli 16 944 vuonna 2020. Kunta sijaitsee Waynen piirikunnan lounaisosassa. Huron Charter Township kuuluu Detroitin kaupungin suurkaupunkialueeseen. == Väestö == Vuonna 2020 Huron Charter Townshipin 16 944 asukkaasta valkoisia oli 91,8 %, mustia 4,5 %, aasialaisia 0,7 % ja alkuperäisasukkaita 0,3 %. 3,0 % asukkaista puhui kotonaan jotain muuta kieltä kuin englantia ja 1,9 % asukkaista oli syntynyt ulkomailla. == Kuvia kunnasta == Kuva:Eagle Statue, Shrine of Remembrance, Michigan Memorial Park Flat Rock, Michigan - panoramio.jpg Kuva:Washago Pond, Willow Metropark, Huron Township, Michigan.JPG|Washago Pond -lampi. == Lähteet == == Aiheesta muualla == Luokka:Michiganin kunnat Luokka:Waynen piirikunta (Michigan)
Van Buren Charter Township

Van Buren Charter Township, virallisesti Charter Township of Van Buren on kunta (charter township) Michiganin osavaltiossa, Yhdysvalloissa. Sen väkiluku oli 30 375 vuonna 2020. Kunta sijaitsee Waynen piirikunnan länsiosassa. Van Buren Charter Township ympäröi täysin Bellevillen kaupunkia. Van Buren Charter Township kuuluu Detroitin kaupungin suurkaupunkialueeseen. == Väestö == Vuonna 2020 Van Buren Charter Townshipin 30 375 asukkaasta valkoisia oli 65,6 %, mustia 26,6 %, aasialaisia 2,1 % ja alkuperäisasukkaita 0,1 %. 6,2 % asukkaista puhui kotonaan jotain muuta kieltä kuin englantia ja 5,9 % asukkaista oli syntynyt ulkomailla. == Kuvia kunnasta == Kuva:Van Buren Charter Township, Michigan Water Tower (35mm).jpg|Van Buren Townshipin vesitorni. Kuva:Pedestrian Bridge over the Huron River, Lower Huron Metropark, Van Buren Township, Michigan - panoramio.jpg|Kävelysilta joen yli Van Buren Townshipissä. == Lähteet == == Aiheesta muualla == Luokka:Michiganin kunnat Luokka:Waynen piirikunta (Michigan)
Espanjalainen viittomakieli

Espanjalainen viittomakieli (, lyh. LSE) on pääsääntöisesti Espanjan kuurojen yhteisön käyttämä viittomakieli. Se on hyvin läheistä sukua meksikolaiselle ja venezuelalaiselle viittomakielelle. Espanjalaisella viittomakielellä on noin 70 000 käyttäjää. Vuonna 2011 espanjalainen viittomakieli tunnustettiin opetuskieleksi Andalusian, Aragónian, Kanariansaarten, Kastilian ja Leónin, Valencian, Extremaduran ja Baleaarien itsehallintoalueiden kouluissa. Kataloniassa käytetään katalonialaista viittomakieltä. Espanjalaisen viittomakielen päivää vietetään vietetään vuosittain 14. kesäkuuta. == Lähteet == == Aiheesta muualla == * Sanakirja Luokka:Viittomakielet Luokka:Espanjan kielet
Emilio Arrieta

Pascual Juan Emilio Arrieta y Corera (21. lokakuutaEmilio Arrieta AllMusicEmilio Arrieta Zarzuela.net 1823 Puente la Reina – 11. helmikuuta 1884 Madrid) oli espanjalainen säveltäjä. Hänen taustansa oli italialaisen oopperan parissa, mutta hän jäi espanjalaisen musiikin historiaan etenkin ansioistaan zarzuelan parissa.Emilio Arrieta Spain Is Culture Arrieta oli maanomistajan poika, joka siirtyi 10-vuotiaana hyväosaisen siskonsa hoivaan Madridiin. Hän opiskeli Madridin konservatoriossa ja vuosina 1841–1845 muiden muassa Nicola Vaccain johdolla Milanon konservatoriossa. Milanon konservatoriossa hän ystävystyi säveltäjä Amilcare Ponchiellin kanssa. Vuonna 1845 esitettiin ooppera Ildegonda, joka toi Arrietalle La Scalan sävellyspalkinnon. Libreton kyseiseen kolminäytöksiseen oopperaan laati Temistocle Solera, ja ooppera esitettiin menestyksellä useissa Italian kaupungeissa. Arrieta pääsi Madridiin palattuaan nopeasti kuningatar Isabella II:n suosioon. Hän sai kuningattarelta useita nimityksiä ja pääsi lopulta Madridin Teatro Realin säveltäjä-ohjaajaksi joulukuussa 1849. Pari kuukautta tätä ennen Teatro Realissa oli esitetty Arrietan Ildegonda-ooppera. Vuonna 1850 Ildegondaa seurasi toinen Arrietan Temistocle Soleran librettoon säveltämä ooppera, La conquista de Granada. Myöhemmin hän sävelsi myös kaikkiaan yli 50 zarzuelaa, vaikkakin monet näistä ovat tyylillisesti italialaisvaikutteisempia kuin hänen aikalaistensa vastaavat teokset. Arrietan libretisteihin kuului muiden muassa Antonio García Gutiérrez. Arrieta opetti Madridin konservatoriossa vuodesta 1857 ja pääsi sen johtajaksi Espanjan vallankumouksen (1868) jälkeen. Hänen johtaviin oppilaisiinsa kuuluivat Ruperto Chapí ja Tomás Bretón. Arrieta pääsi Isabella Katolilaisen ritarikunnan jäseneksi. Arrieta sai aivohalvauksen pari vuotta ennen kuolemaansa kotonaan Madridissa vuonna 1894. Jälkikäteen Arrietan teoksista suosittuna on pysynyt etenkin kolminäytöksinen ooppera Marina (1871). Siitä on tullut yksi esitetyimmistä espanjalaisista oopperoista. == Lähteet == == Aiheesta muualla == * IMSLP: nuotteja Luokka:Espanjalaiset säveltäjät Luokka:Oopperasäveltäjät Luokka:Vuonna 1823 syntyneet Luokka:Vuonna 1884 kuolleet
Joaquín Gaztambide

Joaquín Romualdo Gaztambide y Garbayo (7. helmikuuta 1822 Tudela – 18. maaliskuuta 1870 Madrid) oli espanjalainen säveltäjä, kapellimestari ja kuoronjohtaja.Joaquín Gaztambide AllMusicJoaquín Gaztambide Spain Is Culture Hän edisti ja modernisoi merkittävästi zarzuelaa. Gaztambide opiskeli Tudelan katedraalissa Pablo Rubla del Fragon johdolla ja sitten Madridin kuninkaallisessa konservatoriossa pianonsoittoa Pedro Albénizin sekä sävellystä Ramón Carnicerin johdolla. Vuonna 1845 Gaztambidesta tuli Teatro de la Cruzin italialaisen yhtiön kuoronjohtaja. Hän myös matkusti Pariisiin balettiyhtiön johtajana. Palattuaan Espanjaan vuonna 1848 hän sai nimityksen Teatro Españolin johtajaksi. Teatro Españolissa hän kantaesitti ensimmäisen zarzuelansa, La mensajeran. Gaztambide johti ensimmäistä kertaa Espanjassa Giacomo Meyerbeerin oopperan Le prophète ja oli lisäksi ensimmäinen, joka johti Espanjassa Richard Wagnerin musiikkia johtamalla esityksen Tannhäuser- oopperan alkusoitosta. Vuonna 1869 Gaztambide perusti oman zarzuelayhtiönsä, jonka kanssa hän kiersi Kuubassa ja Meksikossa. Hän kuitenkin sairastui vakavasti ja kuoli vuonna 1870 pian Madridiin palaamisensa jälkeen. Gaztambide sävelsi kaikkiaan 44 zarzuelaa. Niistä menestystä saavutti erityisesti Catalina, jonka esitys myös Meksikossa sai suosiollisen vastaanoton. Muihin Gaztambiden zarzueloihin kuuluvat Escenas de Chamberí (yhdessä muiden kanssa, 1850) ja El valle de Andorra (1852). Gaztambiden ainoa tiedossa oleva instrumentaalinen sävellys on sinfonia. == Lähteet == == Aiheesta muualla == * IMSLP: nuotteja Luokka:Espanjalaiset säveltäjät Luokka:Espanjalaiset kapellimestarit Luokka:Vuonna 1822 syntyneet Luokka:Vuonna 1870 kuolleet
Väinö Kristian Ahola

Väinö Kristian Ahola (19. elokuuta 1894 Helsinki – 18. joulukuuta 1965 Helsinki) oli suomalainen metsänhoitaja ja virkamies, joka sai metsäneuvoksen arvonimen. ==Henkilöhistoria== Aholan vanhemmat olivat kalastusaseman hoitaja, vääpeli Kristian Ahola ja Eva Elisabeth Kokkonen ja puoliso 1921–1963 arkistonhoitaja Martta Anna Matilda Allas. Ahola tuli ylioppilaaksi vuonna 1914. Osallistuttuaan Suomen sisällissotaan hän opiskeli metsäalaa, valmistuen metsänhoitajaksi vuoden 1918 lopulla. Metsähallituksen palveluksessa Ahola aloitti vuonna 1919 polttopuutoimiston ylimääräisenä apulaisena. Seuraavana vuonna hänestä tuli Jokioisten kartanon apulaismetsänhoitaja ja vuoden 1930 alkupuolella hoitoalueen aluemetsänhoitaja Viitasaarelle. Hän hoiti samalla myös useaan otteeseen metsänhoidon tarkastajan virkoja, mihin tehtävään hän sai pysyvän nimityksen vuonna 1939. Talvisotaan osallistunut ja siellä haavoittunut Ahola toimi jatkosodassa talousupseerina. Ahola valvoi ja ohjasi metsänhoidon tarkastajan tehtävässään valtion metsäomaisuuden hoitoa. Hän vaikutti metsänhoidollisiin kysymyksiin merkittävästi myös monien lehtikirjoitustensa, julkaisemiensa kirjojen ja radioesiintymistensä kautta. Vuonna 1955 hänen virkanimikkeensä muutettiin ylitarkastajaksi ja vuonna 1959 hän sai ansioistaan metsäneuvoksen arvonimen. ==Julkaisuja== * Taimitarha, sen valmistus, kunnossapito ja hoito, 1930 * Näkökohtia tie- ja polkuverkostosta, 1939 * Hoitoalueen työohjelman laatiminen, 1939 * Metsänviljely, 1950 * Mukurapuista, 1952 * Valtion metsien nykyiset metsänhoitotyöt, 1953 * Langinkoski: välähdyksiä kosken ja sen ympäristön historiasta, 1962 * Langinkoski kautta aikojen, 1964 ==Lähteet== Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset tietokirjailijat Luokka:Suomen sisällissodan valkoiset Luokka:Vuonna 1894 syntyneet Luokka:Vuonna 1965 kuolleet
Crystal

Crystal tarkoittaa seuraavia asioita: * Crystal, naisen etunimi * Crystal, kaupunki Minnesotan Hennepinin piirikunnassa Yhdysvalloissa * Crystal, kappale Fleetwood Macin albumilta Fleetwood Mac (1975) * Crystal, kappale Elton Johnin albumilta Too Low for Zero (1983) * Crystal, kappale New Orderin albumilta Get Ready (2001) * Crystal the Monkey, naaraspuolinen kapusiiniapina ja eläinnäyttelijä * Crystal Dynamics, yhdysvaltalainen videopeliyritys == Sukunimenä == * Billy Crystal (s. 1948), yhdysvaltalainen näyttelijä, käsikirjoittaja, tuottaja, koomikko ja elokuvaohjaaja * David Crystal (s. 1941), brittiläinen kielitieteilijä == Katso myös == * Crystals
Gunnar Arnkil

Carl Gunnar Arnkil (18. lokakuuta 1895 Vilppula – 25. tammikuuta 1982 Nokia) oli suomalainen metsänhoitaja ja yritysjohtaja, joka sai metsäneuvoksen arvonimen. Arnkilin vanhemmat olivat asemapäällikkö Fritjof Arnkil ja Eva Agnes Johanna Bergström ja puoliso vuodesta 1932 Greta Elisabeth Apelgren. Ylioppilaaksi vuonna 1917 tullut Arnkil valmistui metsänhoitajaksi vuonna 1921. Valmistuttuaan hän toimi Ruovedellä J. W. Enqvist -yhtiön aluemetsänhoitajana. Puunhankintayhtiö Neptunin palveluksessa Arnkil oli ensin vastaavassa tehtävässä vuodesta 1929 ja sitten yhtiön toimitusjohtajana. Yhtiön lopetettua toimintansa Arnkilista tuli Nokian ensimmäinen metsäpäällikkö. Yrityksen omistamia metsiä Arnkil tuli sitten hoitaneeksi yli 30 vuotta. Arnkilin merkitys Nokian metsäosaston rakentajana ja johtajana oli huomattava, yhtiön palveluksessa olleiden metsätyöntekijöiden määrä nousi yli tuhanteen 1950-luvun puolivälissä ja raakapuun kokonaishankintamäärä moninkertaistui Arnkilin johtajakaudella. Arnkil vaikutti myös teollisuuden puuyhdistyksissä ja metsänhoitajien yhteistyössä. Metsäneuvoksen arvonimen hän sai vuonna 1956. Taiteilija Magnus Enckell maalasi vuonna 1919 Arnkilista Metsästäjä-nimisen muotokuvan. ==Lähteet== Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1895 syntyneet Luokka:Vuonna 1982 kuolleet
Arnkil

Arnkil on sukunimi. Arnkil-nimisiä suomalaisia henkilöitä ovat muun muassa seuraavat: * Antti Arnkil (s. 1975), kustannustoimittaja ja kirjailija * Eirik Arnkil (1916–2011), metsänhoitaja ja ylijohtaja, metsäneuvos * Gunnar Arnkil (1895–1982), metsänhoitaja ja yritysjohtaja, metsäneuvos * Mikael Arnkil (s. 1972), muusikko * Rolf Arnkil (1923–1964), metsänhoitaja ja uskonnollinen kirjailija * Tom Erik Arnkil (s. 1950), professori ja kirjailija
Perhosen kohtalo

Perhosen kohtalo on Jean Bitarin ohjaama suomalainen dokumentti- ja televisioelokuva vuodelta 2016. Elokuvassa seurataan kahden vuoden ajan elämää perheessä, jonka tytär teki itsemurhan vuonna 2011. == Lähteet == Luokka:Vuoden 2016 suomalaiset elokuvat Luokka:Suomalaiset dokumenttielokuvat Luokka:Suomalaiset televisioelokuvat
MC-Helper 3

MC-Helper 3 on Walfrid Rinkisen ohjaama, sketsiryhmä Biisonimafian tekemä suomalainen komediaelokuva vuodelta 2018. Elokuva on julkaistu Elisa Viihde -suoratoistopalvelussa. Elokuva kertoo MC-Helper-nimisestä mopokerhosta. == Lähteet == Luokka:Vuoden 2018 suomalaiset elokuvat Luokka:Suomalaiset komediaelokuvat
Isi (täsmennyssivu)

Isi tai ISI voi viitata johonkin seuraavista: * isi, lastenkielinen nimitys isälle * Integral Satcom Initiative, satelliittitietoliikenteen tutkimusyhteisö * Institute for Scientific Information, mm. viittaustietokantoja ylläpitävä organisaatio * Image Space Incorporated, yhdysvaltalainen videopelikehittäjä * International Statistical Institute, kansainvälinen tilastotieteilijöiden järjestö * Inter-Services Intelligence, Pakistanin tiedustelupalvelu * tuonnin korvausmalli, , taloustieteellinen menetelmä
Suomen joukkue jääkiekon maailmanmestaruuskilpailuissa 2022

Suomen jääkiekkomaajoukkue Suomessa järjestetyissä vuoden 2022 maailmanmestaruuskilpailuissa. Suomen joukkue pelasi B-lohkossa. Joukkueen managerina toimi Jere Lehtinen. Suomi voitti B-lohkon ja eteni puolivälieriin Slovakiaa vastaan. Suomi voitti välierissä Yhdysvallat ja eteni loppuotteluun Kanadaa vastaan. Suomi voitti loppuottelussa Kanadan, ja Suomi voitti neljännen maailmanmestaruutensa. ==Kokoonpano== Lopullinen joukkue 20. toukokuuta 2022. === Maalivahdit === # Nimi Seurajoukkue 29 Harri Säteri Arizona Coyotes, NHL 35 Frans Tuohimaa ei seuraa 45 Jussi Olkinuora ei seuraa === Puolustajat === # Nimi Seurajoukkue 2 Ville Pokka ei seuraa 3 Niklas Friman HPK, Liiga 4 Mikko Lehtonen ei seuraa 23 Esa Lindell Dallas Stars, NHL 38 Juuso Hietanen HC Ambrì-Piotta, NL 41 Miro Heiskanen Dallas Stars, NHL 42 Sami Vatanen Genève-Servette, NLA 50 Mikael Seppälä Tappara, Liiga 55 Atte Ohtamaa Kärpät, Liiga === Hyökkääjät === # Nimi Seurajoukkue 10 Joel Armia Montreal Canadiens, NHL 12 Marko Anttila Ilves, Liiga 21 Jere Innala HIFK, Liiga 24 Hannes Björninen Pelicans, Liiga 25 Toni Rajala EHC Biel, NLA 51 Valtteri Filppula Genève-Servette, NLA 64 Mikael Granlund Nashville Predators, NHL 65 Sakari Manninen ei seuraa 70 Teemu Hartikainen ei seuraa 76 Jere Sallinen EHC Biel, NLA 80 Saku Mäenalanen Kärpät, Liiga 82 Harri Pesonen SCL Tigers, NLA 91 Juho Lammikko Vancouver Canucks, NHL === Valmennusryhmä === * Päävalmentaja: Jukka Jalonen *Apuvalmentajat: Mikko Manner ja Ari-Pekka Selin *Maalivahtivalmentaja: Kari Lehtonen ==Lähteet== * * * * * * https://yle.fi/urheilu/3-12447662?utm_source=social-media- share&utm;_medium=social&utm;_campaign=ylefiapp * https://www.eliteprospects.com/team/1606/Finland *https://www.leijonat.fi/index.php/uutiset/2022-mm- kotikisat/item/43507-lindell-leijonien-viimeinen-vahvistus-maeenalaselle- pelikieltoa * === Viitteet === Luokka:Jääkiekon maailmanmestaruuskilpailut 2022 2022
Seitsemäs huntu

Seitsemäs huntu on Compton Bennettin ohjaama vuonna 1945 ensi-iltansa saanut Isossa-Britanniassa tehty melodramaattinen elokuva. Sen pääosissa esiintyvät Ann Todd, Herbert Lom ja James Mason. Elokuvan käsikirjoittanut aviopari Sydney ja Muriel Box saivat siitä vuonna 1946 Parhaan alkuperäisen käsikirjoituksen Oscar-palkinnon. == Juoni == Tunnettu pianisti Francesca Cunningham yrittää itsemurhaa, jonka jälkeen häntä hoitaa tohtori Larson. Tohtori kertoo hänelle käyttämästään psykoterapiamuodosta, jossa potilailta poistetaan ”huntuja” yksi kerrallaan kunnes hän pääsee kiinni potilaan kätketyimpiin ajatuksiin. Hypnoosissa Cunningham kertoo tohtorille elämäntarinansa. Miten hän jäi orvoksi, mistä johtuen joutui lähimmän elävän sukulaisensa, serkkunsa Nicholaksen luo asumaan. == Näyttelijät == Lähde: == Lähteet == == Aiheesta muualla == * * Luokka:Brittiläiset draamaelokuvat Luokka:Brittiläiset elokuvat
Kokkolan mersuherätys

Kokkolan herätyksellä eli mersuherätyksellä tarkoitetaan Kokkolan seudulla 1970-luvulla alkanutta yhteiskristillistä ja karismaattista herätysliikettä. Herätysliike vaikutti keski-ikää lähestyneiden aikuisten keskuudessa. Mersuherätykseksi kutsuttu liike sai nimensä siitä, että sen vaikutuspiiriin tuli useita liikemiehiä. Yrittäjien lisäksi herätykseen liittyi useita opettajia ja aktiivisten seurakuntalaisten määrä lisääntyi muutamassa vuodessa sadoilla ihmisillä.Kakkuri 2014, s. 210-211 Vähitellen mersuherätys on sulautunut Kokkolassa luterilaiseen kirkkoon ja vapaisiin suuntiin. Mersuherätys kokoontui alkuvaiheissa kodeissa jopa 70 hengen ryhmissä ja hengellisten asioiden pohtimisen äärellä. Kun kodit kävivät ahtaiksi, ryhtyi herätys kokoontumaan seurakunnan tiloissa. Herätysliikkeen myötä ehtoollisella kävijöiden määrä moninkertaistui kirkossa ja koteihin jaettiin monistevihkosia. Liikkeessä kuunneltiin muun muassa Konsta Jylhän musiikkia. Herätyksen karismaattisessa vaiheessa herätyskokouksissa puhui myös helluntailainen Niilo Yli-Vainio. Tunnettuja mersuherätyksessä uskoon tulleita ovat olleet muun muassa Esko Ylinen ja Bjarne Kallis. == Lähteet == * === Viitteet === == Aiheesta muualla == * Yle Uutiset Pohjanmaa: 70-luvun hengellinen herätys vaikuttaa edelleen yhteiskunnallisesti Kokkolassa Luokka:Kokkolan historia Luokka:Suomi 1970-luvulla Luokka:Herätysliikkeet Luokka:Evankelioimisliike Suomessa Luokka:Kristinuskon historia Suomessa
Hogarth (täsmennyssivu)

Hogarth voi viitata seuraaviin: * Burne Hogarth, yhdysvaltalainen sarjakuvapiirtäjä, kuvittaja ja opettaja * David George Hogarth, englantilainen arkeologi * Steve Hogarth, englantilainen laulaja ja muusikko * William Hogarth, englantilainen taidemaalari ja pilapiirtäjä
Babylon (vuoden 2022 elokuva)

Babylon on vuonna 2022 ensi-iltansa saanut yhdysvaltalainen eeppinen draamakomediaelokuva, jonka on ohjannut ja käsikirjoittanut Damien Chazelle. Sen pääosia esittävät muun muassa Brad Pitt, Margot Robbie, Diego Calva, Jean Smart, Jovan Adepo ja Li Jun Li. Elokuva sijoittuu 1920-luvun lopun Hollywoodiin, aikaan, jolloin alettiin siirtyä mykkäelokuvista äänielokuviin. Babylon sai maailmanensi-iltansa Los Angelesissa 15. joulukuuta 2022. Teatterilevitykseen Yhdysvalloissa se tulee 23. joulukuuta 2022. Suomen-ensi- iltansa se saanee 20. tammikuuta 2023. Elokuva sai pääosin positiivisia arvosteluja kriitikoilta, jotka kehuivat ohjausta, kuvausta, musiikkeja sekä roolisuorituksia, mutta kritisoivat käsikirjoitusta, graafista sisältöä ja kestoa. Elokuva on ehdolla kolmeen Oscar-palkintoon vuoden 2023 gaalassa: paras puvustus, paras musiikki ja paras lavastus. Se sai myös viisi Golden Globe -ehdokkuutta vuoden 2023 gaalassa: paras musikaali- tai komediaelokuva, paras miespääosa musikaali- tai komediaelokuvassa (Calva), paras naispääosa musikaali- tai komediaelokuvassa (Robbie), paras miessivuosa (Pitt) ja paras musiikki. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2022 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mustan komedian elokuvat Luokka:Yhdysvaltalaiset eroottiset elokuvat Luokka:Eeppiset elokuvat Luokka:Damien Chazellen ohjaamat elokuvat Luokka:Paramount Picturesin elokuvat
Kaiken maailman kehtolauluja

Kaiken maailman kehtolauluja on Ismo Alangon & Oulu Sinfonian yhteisalbumi. Se julkaistiin 10. syyskuuta 2021. Albumi sisältää aiemmin julkaisemattomia kappaleita sekä poimintoja Alangon uran varrelta. Albumin julkaisukonsertti järjestettiin 16. syyskuuta 2021 Musiikkikeskuksen Madetojan salissa. == Kappaleet == # # # # # # # # # # # == Arvostelut == * Desibeli.net: Ismo Alanko: Kaiken maailman kehtolauluja Viitattu 14.5.2022. * Soundi: Levyarvio: Tylyjä sanakäänteitä ja vimmaista tulkintaa – Ismo Alangon kehtolaulut eivät sovi perheen pienimmille Viitattu 14.5.2022. == Lähteet == Luokka:Vuoden 2021 albumit